# โรงเรียนวิเชียรมาตุ
โรงเรียนวิเชียรมาตุ (วิ-เชียน-มา-ตุ) เป็นโรงเรียนประจำจังหวัดตรัง สังกัดสำนักงานเขตพื้นที่การศึกษามัธยมศึกษา เขต 13 กระทรวงศึกษาธิการ เป็นโรงเรียนมัธยมศึกษาขนาดใหญ่พิเศษ เปิดสอนระดับมัธยมศึกษาตอนต้นและมัธยมศึกษาตอนปลาย รับนักเรียนแบบสหศึกษาทั้งชายและหญิง ชั้นมัธยมศึกษาตอนต้น มี 11 ห้อง ชั้นมัธยมศึกษาตอนปลายมี 13 ห้อง

 ประวัติ 
thumb|left|220px|สมเด็จพระศรีพัชรินทราบรมราชินีนาถ พระบรมราชชนนีพันปีหลวง องค์ผู้พระราชทานกำเนิดโรงเรียนวิเชียรมาตุ จังหวัดตรัง

โรงเรียนวิเชียรมาตุถือกำเนิดขึ้นจากพระราชประสงค์ อันกอปรด้วยพระมหากรุณาธิคุณ ของสมเด็จพระศรีพัชรินทราบรมราชินีนาถ พระบรมราชชนนีพันปีหลวง พระบรมราชินีนาถใน พระบาทสมเด็จพระจุลจอมเกล้าเจ้าอยู่หัว 

จากสมุดหมายเหตุรายวันเล่มแรกของโรงเรียน ถูกบันทึกไว้เป็นความสรุปได้ว่า เมื่อวันที่ 21 สิงหาคม พุทธศักราช 2455 สมเด็จพระศรีพัชรินทราบรมราชินีนาถ เสด็จประพาสจังหวัดตรัง ประทับพักผ่อนสำราญพระราชอิริยาบถ ณ ตำหนักผ่อนกาย ทรงปรารภว่า พื้นภูมิทำเลตำบลทับเที่ยงนี้เหมาะสมดี ควรมีสถานศึกษาไว้เพาะปลูกปัญญาแก่กุลบุตรกุลธิดาสืบไป จึงได้พระราชทานทรัพย์สินส่วนพระองค์เป็นเงิน 4,000 บาท ให้ผู้ว่าราชการจังหวัดตรัง สร้างโรงเรียนขึ้น และพระราชทานนามให้ว่า โรงเรียนวิเชียรมาตุ ซึ่งหมายความถึง พระบรมราชชนนีในพระปรเมนทรมหาวชิราวุธพระมงกุฏเกล้าเจ้าอยู่หัว

ปีพุทธศักราช 2458 อำมาตย์โท พระยารัษฎานุประดิษฐ์ (คอซิมบี้ ณ ระนอง) ผู้ว่าราชการจังหวัดขณะนั้น และรองอำมาตย์โท ขุนเพาะนิสัยชอบ (เชื้อ รัชตรัตน์) ธรรมการจังหวัดตรัง ได้ดำเนินการให้มีการก่อสร้างทั้งหมด 8,155 บาท เสร็จเรียบร้อยในเดือนพฤษภาคม พุทธศักราช 2459

ปีพุทธศักราช 2459 นั้นเอง ทางการได้ย้ายศาลากลางจังหวัด จากอำเภอกันตัง มาตั้งที่อำเภอบางรัก และได้ย้ายครู-นักเรียนจากโรงเรียนตรังคภูมิ ซึ่งเป็นโรงเรียนประจำจังหวัดเดิม มาเรียนที่โรงเรียนวิเชียรมาตุ โรงเรียนประจำจังหวัดใหม่ ในวันที่ 1 พฤษภาคม พุทธศักราช 2459 ซึ่งขณะนั้นกำลังก่อสร้างอาคารบางส่วนอยู่ เมืองตรังที่ตั้งใหม่เจริญขึ้นอย่างรวดเร็ว ประชาชนสนใจการศึกษาอย่างมาก ทำให้โรงเรียนวิเชียรมาตุ ไม่สามารถรับนักเรียนได้พอกับความต้องการ จึงต้องตัดจำนวนนักเรียนส่วนหนึ่งออก ความทราบถึงสมเด็จพระศรีพัชรินทราบรมราชินีนาถ พระองค์จึงพระราชทานทรัพย์สินส่วนพระองค์เพิ่มเติมอีกเป็นจำนวน 6,000 บาท สร้างอาคารเรียนหลังที่สองขึ้น พร้อมพระราชทานนาม อาคารหลังนั้นว่า สภาราชินี

เมื่อวันที่ 1 กรกฎาคม พ.ศ. 2459 ทางจังหวัดตรังได้รับโรงเรียนวิเชียรมาตุ เข้าในทะเบียนโรงเรียนของจังหวัดตรัง โดยมีรองอำมาตย์ตรี ซุ่นกิ๊ต สินธวานนท์ เป็นครูใหญ่ อำมาตย์โท พระยารัษฎานุประดิษฐ์ (คอซิมบี้ ณ ระนอง) ผู้ว่าราชการจังหวัดและรองอำมาตย์โท ขุนเพาะนิสัยชอบ ธรรมการจังหวัดเป็นผู้จัดการ 

ปีพุทธศักราช 2460 พระบาทสมเด็จพระมงกุฎเกล้าเจ้าอยู่หัว เสด็จพระราชดำเนินเลียบหัวเมืองปักษ์ใต้ได้ผ่านจังหวัดตรัง ได้ทรงพระกรุณาโปรดเกล้าโปรดกระหม่อม กระทำพิธีเปิดโรงเรียนวิเชียรมาตุเมื่อวันที่ 3 พฤษภาคม พ.ศ. 2460 มีนายพลโท พระยาสุรินทราชา (นกยูง วิเศษกุล) สมุหเทศาภิบาล กราบบังคมทูลถวายรายงาน  มีกระแสพระราชดำรัสตอบ ความว่า

เมื่อ ปี พ.ศ. 2475 จังหวัดตรังได้เปิด โรงเรียนสตรีประชาบาล เป็นโรงเรียนสำหรับกุลธิดาของจังหวัดตรัง ได้ใช้อาคารสภาราชินี เปิดดำเนินการสอนนักเรียนฝ่ายสตรีจนกระทั่ง ปีพุทธศักราช 2478 ได้ย้ายนักเรียนสตรีจากอาคารสภาราชินี ไปอยู่ที่โรงเรียนสตรีประชาบาล และต่อมาได้ใช้ชื่อ อาคารสภาราชินี เป็นชื่อ โรงเรียนสภาราชินี จนถึงปัจจุบัน

เมื่อวันที่ 1 กรกฎาคม พ.ศ. 2549 ทางโรงเรียนได้จัดกิจกรรม 90 ปีโรงเรียนวิเชียรมาตุ โดยพลอากาศตรี กำธน สินธวานนท์ องคมนตรี ซึ่งเป็นบุตรของหลวงบริหารสิกขกิจ (ซุ่นกิ๊ต สินธวานนท์) ครูใหญ่คนแรกของโรงเรียน เป็นประธานในพิธี

 รายนามผู้บริหาร 
thumb|ภาพครูใหญ่คนแรกของโรงเรียนวิเชียรมาตุ รองอำมาตย์ตรี ซุ่นกิ๊ด สินธวานนท์
 ลำดับ รายนาม ตำแหน่ง ระยะเวลาดำรงตำแหน่ง 1  รองอำมาตย์ตรี ซุ่นกิ๊ด สินธวานนท์  อาจารย์ใหญ่  ก.ค. 2459 - ก.ค. 2460 2  นายจรูญ มัธยมบุรุษ  อาจารย์ใหญ่  ก.ค. 2460 - พ.ค. 2466  3  รองอำมาตย์ตรี ชิต มีปัญญา  อาจารย์ใหญ่  พ.ค .2466 - ส.ค. 2467 4  รองอำมาตย์ตรี โต๊ะ จุลดิลก  อาจารย์ใหญ่  ก.พ. 2467 - เม.ย. 2473  5  นายจัง จริงจิตร  อาจารย์ใหญ่   เม.ย. 2473 - มิ.ย. 2474  6  นายภู่ สิทธิพงษ์  อาจารย์ใหญ่  มิ.ย. 2474 - พ.ค. 2475  7  นายป่วน เตียวเดชะ  อาจารย์ใหญ่  พ.ค. 2475 - ก.ย. 2476  8  นายเทพ อินทสุวรรณ  อาจารย์ใหญ่  ก.ย. 2476 - ส.ค. 2481  9  นายพงษ์ แสงทอง  อาจารย์ใหญ่  ส.ค. 2481 - มิ.ย. 2491  10  นายชื้น เรืองเวช  อาจารย์ใหญ่  มิ.ย. 2491 - ก.ค. 2497  11  นายผ่อง รักษจิต  อาจารย์ใหญ่  ส.ค. 2497 - มิ.ย. 2498  12  นายจรัล ประโมจนีย์  อาจารย์ใหญ่  ก.ค. 2498 - มิ.ย. 2499  13  นายทองเติม นิลโมจน์  อาจารย์ใหญ่  มิ.ย. 2499 - พ.ย. 2500  14  นายเวศ พิทักษ์  อาจารย์ใหญ่  มิ.ย. 2500 - พ.ค. 2503 15  นายอมร สาครินทร์  อาจารย์ใหญ่  มิ.ย. 2503 - มี.ค. 2525  16  นายศุภชัย บุญเรืองขาว  ผู้อํานวยการ  มิ.ย. 2525 - พ.ค. 2527  17  นายเกษียร ภู่กลาง  ผู้อํานวยการ  พ.ค. 2527 - ก.ย. 2533  18  นายมิตร ศรีชาย  ผู้อํานวยการ  ต.ค. 2533 - ก.ย. 2535  19  นายสว่าง โฮฬาริกบุตร  ผู้อํานวยการ  ต.ค. 2535 - ก.ย. 2538 20  นายแข นนทแก้ว  ผู้อํานวยการ  มี.ค. 2539 - ก.ย. 2540  21  นายกระจ่าง รอดความทุกข์  ผู้อํานวยการ  พ.ย. 2540 - ธ.ค. 2541  22  นายสมพงษ์ พิทยาภา  ผู้อํานวยการ  ธ.ค. 2541 - ก.ย. 2546  23  นายกระจ่าง รอดความทุกข์  ผู้อํานวยการ  ธ.ค. 2546 - ก.ย. 2548 24  นายสุชาติ จริงจิตร  ผู้อํานวยการ  ก.ย. 2548 - พ.ย. 2554 25  ดร.มนทิพย์ ทรงกิติพิศาล  ผู้อํานวยการ  พ.ย. 2554 - ก.ย. 2560 26 นายยงยุทธ มณีโชติ ผู้อํานวยการ ก.ย. 2560 - ก.ย. 2561 27 นางยุภา พรเศรษฐ์ ผู้อํานวยการ ก.ย. 2561 - ก.ย. 2565 28 นายยงยุทธ ปูขาว ผู้อํานวยการ ต.ค. 2565 - ปัจจุบัน

 ศิษย์เก่าที่มีชื่อเสียง 
 ศ.นพ. จรัส สุวรรณเวลา - อดีตคณบดีคณะแพทยศาสตร์ จุฬาลงกรณ์มหาวิทยาลัย อดีตอธิการบดีจุฬาลงกรณ์มหาวิทยาลัย อดีตผู้อำนวยการโรงพยาบาลจุฬาลงกรณ์ สภากาชาดไทย และ นักวิจัยดีเด่นแห่งชาติประจำปี พ.ศ.  2528 สาขาวิทยาศาสตร์การแพทย์
 สุวัฒน์ วรดิลก ศิลปินแห่งชาติ (ชั้นประถม 3 - มัธยม 1)
 สถาพร ศรีสัจจัง ศิลปินแห่งชาติ (มัธยม 3)
 ชัชรินทร์ ไชยวัฒน์ นักหนังสือพิมพ์และนักเขียน
 หมอหยอง สุริยัน สุจริตพลวงศ์ (มัธยมต้น) - นักโหราศาสตร์
 สาทิตย์ วงศ์หนองเตย - รัฐมนตรีประจำสำนักนายกรัฐมนตรี
 วิทยา แก้วภราดัย รัฐมนตรีว่าการกระทรวงศึกษาธิการ
 อาคม เฉ่งไล่ นักมวยเหรียญทองแดงโอลิมปิค
 เจษฎาภรณ์ ณ พัทลุง  อดีตนักกีฬาฟุตบอลทีมชาติ พ.ศ. 2514
 กิติ สุวรรณหมัด  อดีตนักกีฬาฟุตบอลทีมชาติ พ.ศ. 2525
 พ.ต.ท.ธวัชชัย  นคราวงศ์  อดีตนักกีฬาฟุตบอลทีมชาติ พ.ศ. 2530
 ปฏิวัติ ทองสลับ  นักกีฬาเทควันโดทีมชาติ
 ทนงศักดิ์ จักรราช อดีตนักฟุตบอลทีมชาตินักเรียนไทย พ.ศ. 2526
 ชำนาญ สุวรรณเวลา อดีตนักฟุตบอลทีมชาติชุดมหาวิทยาลัยอาเซียน
 วิสุทธิ์ ขาวเนียม  นักเชียนกวีเยาวชนดีเด่น
 ประสิทธิ์ กิ้มนวล  อดีตนักฟุตบอลทีมชาติ พ.ศ. 2516
 เดชา จินดาพล สมาชิกวงรอยัลสไปร์ทส(เครื่องเป่า)
 พร ศรีไครรัตน์ สมาชิกสภาผู้แทนราษฎร์(เสียชีวิต)
 พล.อ.อ.กานต์ สุระกุล สมาชิกวุฒิสภา,ผู้บัญชาการโรงเรียนนายเรืออากาศ(เสียชีวิต)
 สมศักดิ์ โล่ห์สถาพรพิพิธ สมาชิกวุฒิสภา
 วิเชียร คันฉ่อง สมาชิกวุฒิสภา,สมาชิกสภาผู้แทนราษฎร
 สมชาย โล่สถาพรพิพิธ อดีตสมาชิกสภาผู้แทนราษฎร
 นพ.สุกิจ อัตโถปกรณ์ สมาชิกสภาผู้แทนราษฎร
 ชยาพร น้อยหนู หรือ ตาล ชยาพร อาร์สยาม เดอะอาร์สยาม คนแรกของ ประเทศไทย

 แหล่งข้อมูลอื่น 
 เว็บไซต์โรงเรียนวิเชียรมาตุ